Actorlympics TV

Actorlympics TV ialah sebuah siri sketsa yang berasaskan teater pentas popular Actorlympics, di mana barisan pelakonnya trlibat dalam pelbagai jenis permainan ragam yang memerlukan mereka beraksi spontan berpandukan tema, objek atau pembayang yang tertentu. Actorlympics TV diacarakan oleh Afdlin Shauki dan dibantu oleh Douglas Lim, Din Beramboi, Nell Ng dan Reza Zainal Abidin, dan setiap minggu menyaksikan seorang pelakon jemputan.

Siri Actorlympics TV hanya bertahan selama satu musim, disambungi oleh siri Spontan di Astro Warna.

Format
Dalam setiap episod, para peserta bermain tiga permainan yang berbeza. Pemilihan dan susunan permainan setiap episod tidak mengikut apa-apa format yang tertentu. Selalunya permainan memerlukan topik dan para pemain bertanya kepada penonton di studio topik apa yang harus dibincangkan dalam permainan.

Biasanya dalam setiap permainan, hanya sehingga empat daripada kelima-lima orang pemain (termasuk pengacara) boleh bermain sekali; kerana seorang lain perlu menjaga pembaz untuk "mengadili" permainan.

Selepas selesainya ketiga-tiga permainan, seorang "juara" dipilih antara mereka menurut penilaian yang sembarangan dan menikmati testimonial daripada peserta-peserta lain.

Permainan
Berikut adalah permainan-permainan yang dimainkan setakat ini, disertakan huraian masing-masing:

Berdiri membongkok dudukTiga orang bermain sekali bersketsa mengikut tema yang diberi, seorang perlu berposisi berdiri, seorang membongkok dan seorang lagi duduk. Seorang boleh menukar posisi, contohnya dari berdiri ke membongkok atau duduk, tetapi pada masa yang sama, pemain lain harus turut menukar posisi, jika tidak kena cemuhan penonton.

Cerita berabjadSeorang penonton memberi tema dan huruf permulaan, seorang pemain harus memulakan ayat dengan huruf itu, dan pemain seterusnya harus membalas dengan ayat yang bermula dengan huruf seterusnya. Proses ini berulangan sehingga kesemua 26 huruf selesai; ayat "Z" diikuti ayat "A", dan ayat terakhir harus bermula dengan huruf yang sama dengan ayat pertama.

Dialog dalam baldiPemain memetik kertas dari sebuah baldi dan perlu membaca dialog-dialog yang tertera dalam kertas-kertas tersebut sambil menyesuaikannya dengan situasi yang diberi.

GenreSeorang penonton menyatakan tajuk sesebuah filem/rancangan TV untuk dilakon semula oleh para pemain. Pemain-pemain melakonkan semula suatu babak filem/rancangan itu setepatnya boleh, sebelum seorang pemain lain melaungkan genre lain untuk para pelakon mengubah suai lakonan mereka dengan genre itu.

Jamuan petang Cik KalsomSeorang pemain perlu meneka watak yang dibawa oleh pemain-pemain lain yang menyertai "jamuan". Huraian setiap pemain yang membawa watak tetamu ditetapkan dalam satu ungkapan dan peserta yang meneka harus cuba meneka ungkapan itu dengan tepat.

Jangan bergerakDua orang memulakan permainan ini dalam posisi yang ditentukan penonton, lalu membuat sketsa pertama. Mana-mana pemain meneriak "freeze" untuk menghentikan gerakan lalu seorang lagi pemain tiba untuk mengganti tempat seorang pemain sedia ada dan membuat sketsa baru. Proses ini berulang sehingga pembaz ditekan.

Mereka-reka (dahulunya "Ciptaan")Empat orang pemain dibahagi kepada dua pasangan, setiap pasangan diberi prop untuk mereka jadikan "barang lain" berasaskan bentuk prop itu. Setiap "rekaan" yang masuk akal meraih satu mata, manakala yang tidak masuk akal pula menghadapi sorakan "bu" penonton. Pembaz dibunyikan menandakan bertukar giliran.

Pemberita berkepala 3Tiga orang pemain berapat dengan satu sama lain untuk membentuk seorang "pemberita berkepala tiga". Berpandukan "berita" yang diberi seorang penonton dan satu lagi "berita" yang diberi seorang pemain lain, setiap "kepala" bergilir-gilir menyebut satu perkataan sahaja.

PenterjemahanBerdasarkan tema yang diberi seorang penonton, seorang pemain bertutur dalam "bahasa yang asing sekali" (sebenarnya meraban) sambil membuat bahasa gerak-geri agar mudah untuk seorang lagi pemain "menterjemahkan" percakapannya.

Soal-menyoalSeorang penonton menyatakan satu situasi tertentu untuk dilakonkan para pemain, dan dalam situasi tersebut para pemain tidak boleh mengatakan apa-apa ayat selain pertanyaan. Mana-mana pemain yang menyebut selain pertanyaan dikenakan pembaz.

TanganDua orang pemain berkongsi sehelai jubah, seorang pemain berada di belakang pemain lain mengawal tangan tanpa dapat melihatnya sementara pemain di hadapan memberi arahan. Pemain diberi barang-barang yang ditutup tudung dan hanya boleh dibuka sebaik permainan bermula, dan sepasang tangan peserta di belakang itulah yang memegang barang-barang berkenaan tanpa dipengaruhi pemain di hadapan selain suaranya.

Episod
 #  Tarikh  Tetamu  Permainan  "Juara"  Huraian lain 1  16 Januari 2008  Joanna Bessey 
Penterjemahan: Cara-cara menghapuskan nyamuk aedes
Soal-menyoal: Kena saman polis di jalanraya
Ciptaan: Penyidai baju vs pam basikalJoanna Bessey 2  23 Januari 2008  Khir RahmanJamuan petang Cik Kalsom
Cerita berabjad: Tiga peserta Le Tour de Langkawi sesat
Lagu untuk AndaKhir Rahman 3  30 Januari 2008  Din BeramboiRadhi KhalidJamuan petang Cik Kalsom
Cerita berabjad: Membeli ikan di pasar borong
Permainan 'ting': Dua orang penari kebudayaan terperangkap dalam lif Hospital KLReza Zainal AbidinDouglas Lim tidak hadir 4  13 Februari 2008  Patrick TeohCerita berabjad: seekor singa terlepas dari Zoo Negara
Genre: Jangan Pandang Belakang
Pemberita berkepala 3: Durian terbesar dijumpai di Melaka/David Beckham menawarkan diri untuk melatih pasukan bola sepak kebangsaan MalaysiaPatrick Teoh 5  20 Februari 2008  Riezman KhuzaimiPenterjemahan: pembedahan kosmetik
Soal-menyoal: doktor haiwan membantu kelahiran anak gajah
Mereka-reka: Neck comforter vs hula hoopRiezman Khuzaimi 6  27 Februari 2008  Joanna BesseyJamuan petang Cik Kalsom
Cerita berabjad: Pasukan sepak raga Malaysia di pusingan akhir Olimpik
Tangan: Cara-cara memakai alat solekDouglas Lim 7  5 Mac 2008  Patrick TeohBerdiri membongkok duduk: Pertandingan wau di musim tengkujuh
Jangan bergerak
Dialog dalam baldi: Dua rakyat Malaysia mendaki Everest 8  12 Mac 2008  Khir RahmanCerita berabjad: Memetik strawberi di Cameron Highlands
Jangan bergerak
Tangan: mari masakKhir Rahman 9  19 Mac 2008  Riezman KhuzaimiPenterjemahan: Cara-cara membuat keropok lekor di planet Pluto
Cerita berabjad: Berhari raya di rumah Perdana Menteri Switzerland
Tangan: Lukiskan panorama Kuala Lumpur dari Menara KLRiezman Khuzaimi 10  26 Mac 2008  Khir RahmanJamuan petang Cik Kalsom
Tangan: "Lunch"Douglas LimHanya dua permainan dimainkan.11  2 April 2008  Patrick TeohDin BeramboiBerdiri bongkok duduk: Menunggu durian runtuh
Soal-menyoal: Rombongan meminang ke rumah bakal ibu mertua
Dialog dalam baldi: Penjual DVD haram cuba merakam filem di pawagamDin BeramboiDouglas Lim tidak hadir12  9 April 2008  Patrick TeohPermainan abjad: Menunggu penyu bertelur di Pulau Redang
Genre: Transformers
Rasa Sayang: Berhati-hati di jalan rayaNell Ng13  16 April 2008  Din Beramboi, Radhi KhalidBerdiri bongkok duduk:Tiga sahabat menyaksikan Mawi berlumba Formula Satu di litar Sepang
Soal-menyoal:Memperbarui paspot di Jabatan Imigresen
Dialog dalam baldi:Dua angkasawan nak berlepas ke angkasa lepasRadhi KhalidDouglas Lim tidak hadir

Lihat juga
Spontan (rancangan TV)

Pautan luar
Tonton episod-episod lepas Actorlympics di sini
Kategori:Rancangan ntv7
Kategori:Rancangan permainan Malaysia
Kategori:Siri komedi televisyen ntv7 Malaysia